EUROPA-KOMMISSIONEN Bruxelles, den 6.5.2021 COM(2021) 227 final 2021/0116(BUD) Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen på baggrund af en

ansøgning fra Finland – EGF/2020/007 FI/Finnair



BEGRUNDELSE BAGGRUND FOR FORSLAGET 1.De regler, der gælder for økonomisk støtte fra Den Europæiske Fond for Tilpasning til Globaliseringen (EGF), er fastsat i Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006 ("EGF-forordningen"). 2.Den 30. december 2020 indgav de finske myndigheder ansøgning EGF/2020/007 FI/Finnair om økonomisk EGF-støtte som følge af afskedigelser hos Finnair Oyj og hos en underleverandør i Finland. 3.Efter en vurdering af denne ansøgning har Kommissionen i overensstemmelse med de gældende bestemmelser i EGF-forordningen konkluderet, at betingelserne for tildeling af økonomisk EGF-støtte er opfyldt. RESUMÉ AF ANSØGNINGEN EGF-ansøgning EGF/2020/007 FI/Finnair Medlemsstat Finland Berørt(e) region(er) (på NUTS 2-niveau) Helsingfors-Nyland (FI1B) Dato for indgivelse af ansøgningen 30. december 2020 Dato for kvittering for modtagelse af ansøgningen 30. december 2020 Dato for anmodning om yderligere oplysninger 13. januar 2021 Frist for indsendelse af yderligere oplysninger 24. februar 2021 Frist for afslutningen af vurderingen 19. maj 2021 Interventionskriterium EGF-forordningens artikel 4, stk. 1, litra a)

Hovedvirksomhed Finnair Oyj

Antal berørte virksomheder 1 Økonomisk(e) aktivitetssektor(er) (NACE (rev. 2) hovedgruppe) Hovedgruppe 51 (Luftfart) Antal dattervirksomheder, leverandører og producenter i efterfølgende produktionsled 1 Referenceperiode (fire måneder): 25. august 2020-25. december 2020 Antal afskedigelser i referenceperioden (a) 508 Antal afskedigelser før og efter referenceperioden (b) 0 Samlet antal afskedigelser (a + b) 508 Samlet antal støtteberettigede modtagere 508 Samlet antal tiltænkte støttemodtagere 500 Antal unge, der er tiltænkt støtte, og som hverken er i beskæftigelse eller under almen eller faglig uddannelse 0 Budget til de individualiserede tilbud (EUR) 2 730 600 EGF-implementeringsbudget (EUR) 190 000 Samlet budget (EUR) 2 920 600 EGF-støtte (60 %) i EUR 1 752 360 VURDERING AF ANSØGNINGEN Sagsforløb 4.De finske myndigheder indgav ansøgning EGF/2020/007 FI/Finnair den 30. december 2020, dvs. inden for en periode på 12 uger fra den dato, hvor interventionskriterierne, der er omhandlet i EGF-forordningens artikel 4, var opfyldt. Kommissionen bekræftede modtagelsen af ansøgningen samme dag og anmodede de finske myndigheder om yderligere oplysninger den 13. januar 2021. Der blev indsendt yderligere oplysninger inden for seks uger efter anmodningen. Fristen på 12 uger efter modtagelsen af den fuldstændige ansøgning, inden for hvilken Kommissionen skal afslutte sin vurdering af, om ansøgningen opfylder betingelserne, for at der kan ydes økonomisk støtte, udløber den 19. maj 2021. Ansøgningens støtteberettigelse Berørte virksomheder og støttemodtagere 5.Ansøgningen vedrører 508 arbejdstagere, der blev afskediget af Finnair Oyj og af én leverandør. Finnair er aktiv i den økonomiske sektor, som er klassificeret under NACE (rev. 2), hovedgruppe 51 (Lufttransport). Virksomhedernes afskedigelser fandt sted i NUTS 2-regionen Helsingfors-Nyland (FI1B). Virksomheder og antal afskedigelser Finnair 504 Hub Logistics Finland Oy 4 Virksomheder i alt: 2 Antal afskedigelser i alt: 508 Interventionskriterier

6.De finske myndigheder indgav ansøgningen med henvisning til interventionskriterierne i EGF-forordningens artikel 4, stk. 1, litra a), som forudsætter mindst 500 afskedigelser af arbejdstagere i løbet af en fire måneders referenceperiode i en virksomhed i en medlemsstat, inklusive arbejdstagere, der er blevet afskediget af leverandører og producenter i efterfølgende produktionsled, og/eller selvstændige, hvis aktivitet er ophørt. 7.Referenceperioden på fire måneder for ansøgningen løber fra den 25. august 2020 til den 25. december 2020. 8.Afskedigelserne i referenceperioden fordeler sig som følger: –504 arbejdstagere blev afskediget af Finnair –4 arbejdstagere blev afskediget af en underleverandør til Finnair. Beregning af afskedigelser og ophørte aktiviteter 9.Afskedigelserne i referenceperioden er blevet beregnet som følger: –504 fra den dato, hvor arbejdsgiveren i medfør af bestemmelserne i artikel 3, stk. 1, i Rådets direktiv 98/59/EF skriftligt underrettede den kompetente offentlige myndighed om de planlagte kollektive afskedigelser. De finske myndigheder bekræftede forud for datoen for afslutningen af Kommissionens vurdering, at disse 504 afskedigelser faktisk har fundet sted. –4 fra den dato, hvor arbejdsgiveren giver den enkelte arbejdstager meddelelse om afskedigelse eller opsigelse af arbejdstagerens ansættelseskontrakt. Støtteberettigede modtagere 10.Det samlede antal støtteberettigede modtagere er derfor på 508. Sammenhæng mellem afskedigelserne og en global finansiel og økonomisk krise 11.Den 11. marts 2020 erklærede Verdenssundhedsorganisationen (WHO) covid-19 for en global pandemi. Den 27. maj 2020 erklærede Europa-Kommissionen i sin meddelelse "EU's budget som drivkraft bag genopretningsplanen for Europa", at sundhedskrisen har ført til en økonomisk krise og fremlagde en genopretningsplan for økonomien. Det indbefattede EGF som et kriseredskab, der skal hjælpe personer, som har mistet deres arbejde som følge af den globale økonomiske krise. 12.Pandemien har forårsaget den dybeste recession i EU's historie. Ifølge Kommissionens europæiske økonomiske vinterprognose 2021 forventes EU's BNP at falde med ca. 6,3 % i 2020 og stige igen med 3,7 % i 2021 og med 3,9 % i 2022. 13.Covid-19-pandemien har haft en betydelig indvirkning på luftfartsindustrien på grund af rejserestriktioner og et dramatisk fald i antallet af flypassagerer. Faldet i passagertallet reducerede flyselskabernes indtægter betydeligt og tvang mange af dem til at afskedige medarbejdere eller erklære sig insolvente. I april 2020 faldt den internationale passagertrafik med 98,9 % i forhold til april 2019, og 64 % af de globale fly blev langtidsparkeret, hvilket er den største nedgang i luftfartshistorien. 14.I juni 2020 steg passagerefterspørgslen let, men lå fortsat betydeligt under niveauet fra før krisen. Sædekilometer for hele branchen faldt med 86,5 % i forhold til juni 2019. Antal flypassagerer Sædekilometer for hele branchen — RPK (mia. pr. måned) Faktisk Sæsonkorrigeret.

15.Den internationale passagerefterspørgsel faldt med 75,6 % i 2020 i forhold til niveauet i 2019. Kapaciteten (målt i udbudte sædekilometer) faldt med 68,1 %, og belægningsgraden (som måler andelen af udbudte siddepladser med passagerer) faldt med 19,2 procentpoint til 62,8 %. 16.Ifølge den globale passagerprognose fra Den Internationale Luftfartssammenslutning vil det tage 3-4 år, før luftfartsindustrien når op på niveauet fra før krisen. 17.Lufttransportsektoren har hidtil været genstand for fire ansøgninger om EGF-støtte, hvoraf tre er baseret på handelsrelateret globalisering og én på den økonomiske krise som følge af covid-19-pandemien. Begivenheder, der har givet anledning til afskedigelserne og til aktivitetsophør 18.De begivenheder, der gav anledning til disse afskedigelser, er et resultat af den uventede globale økonomiske krise forårsaget af covid-19-pandemien. 19.De finske myndigheder oplyser, at Finnair er blevet hårdt ramt af følgerne af pandemien. Før covid-19-udbruddet havde Finnair en stærk finansiel stilling. I 2019 steg Finnairs indtægter med 9,2 % og nåede et rekordhøjt niveau på 3 097 mio. EUR sammenlignet med 2 836 mio. EUR i 2018. Driftsresultatet beløb sig til i alt 162,8 mio. EUR i forhold til 256,3 mio. EUR i 2018, hvilket er et fald på 38 % som følge af en stigning i brændstofudgifter, flymateriel og udgifter til eftersyn. 20.I løbet af de sidste ti år er antallet af passagerer i Helsingfors-Vantaa lufthavn steget betydeligt. Mellem 2009 og 2019 steg passagertallet med 58 % fra 12,6 mio. til 21,9 mio. Passagerer på internationale flyvninger tegnede sig for størstedelen af passagertrafikken, nemlig 10,2 mio. i 2009 og 18,9 mio. i 2019. I 2019 steg antallet af passagerer, der blev befordret af Finnair, med 10,3 % til 14 650 400 passagerer og nåede op på en ny årsrekord. 21.I begyndelsen af 2020 var passagertrafikken i Helsingfors-Vantaa lufthavn stadig stigende. I januar 2020 steg passagermængden til Kina med 58 % i forhold til januar 2019. I februar 2020 faldt passagermængden imidlertid kraftigt med 73 % som følge af epidemien. Finnair måtte aflyse alle flyvninger til det kinesiske fastland fra den 6. februar 2020 og til andre asiatiske destinationer fra den 4. marts 2020. Den 13. marts 2020 begrænsede USA's regering alle ikkevæsentlige rejser til USA, og Finnair måtte derfor også aflyse alle flyvninger til USA. 22.De restriktioner, der blev indført både i Finland og i andre bestemmelseslande, har i høj grad påvirket Finnairs operationer, navnlig med hensyn til internationale og interkontinentale flyvninger. I april 2020 ophørte lufttrafikken i Helsingfors-Vantaa lufthavn næsten fuldstændigt og forblev kun på 1 % i forhold til april 2019 (21 000 passagerer i april 2020 mod 1,8 mio. i april 2019). I andet kvartal faldt antallet af flyvninger ved en sammenligning mellem 2020 og 2019 mellem Finnairs asiatiske og europæiske destinationer med 92,1 %. Passagertallet faldt med 97,5 % fra 3,9 mio. til 98 000 passagerer, og passagerkapaciteten faldt med 97,2 %. 23.Årsrapporten fra Finnair for 2020 viste et kraftigt fald i indtægterne på 73,2 % (fra 3 097,7 mio. EUR til 829,2 mio. EUR), antallet af passagerer faldt med 76,2 % (fra 14,7 mio. til 3,5 mio.), og selskabet havde akkumuleret et driftstab på 464,5 mio. EUR. 24.Finnair var nødt til at reducere sine omkostninger for at imødegå denne krise, og der blev foretaget besparelser inden for fast ejendom, leasing af fly, IT (digitalisering og automatisering af kundeprocesser), salgs- og distributionsomkostninger samt administrationsomkostninger og kompensationsstrukturer. Dette førte til en reduktion af arbejdsstyrken med 1 000 arbejdspladser. Afskedigelsernes forventede virkning på økonomien på lokalt, regionalt og nationalt plan og på beskæftigelsen 25.Luftfartssektorens bidrag til Finlands økonomi er betydelig. I 2020 beskæftigede industrien 42 000 personer (23 000 direkte og 19 000 indirekte arbejdspladser) og bidrog med 8,8 mia. EUR til Finlands BNP, hvilket svarer til 3,2 % af det samlede BNP. Finnair er Finlands største luftfartsselskab med knudepunkt i Helsingfors-Vantaa lufthavn. Ved udgangen af 2019 havde Finnair 6 788 ansatte og drev trafik til 132 destinationer. 26.Afskedigelserne hos Finnair har således en alvorlig indvirkning på den nationale økonomi. Den NUTS 2-region, der er berørt af afskedigelserne, er Helsingfors-Nyland, hvor Finnair har sit knudepunkt. Mellem februar og april 2020 steg antallet af arbejdsløse jobsøgende i regionen Helsingfors-Nyland med 22,5 % fra 68 016 til 83 340. På årsbasis og trods foranstaltninger til bevarelse af beskæftigelsen steg arbejdsløsheden i regionen Helsingfors-Nyland med 0,8 procentpoint fra 6,4 % i 2019 til 7,2 % i 2020. 27.I 2020 lå den nationale arbejdsløshedsprocent på 7,8 %, dvs. 1,1 procentpoint højere end i 2019. Det finske finansministerium anslog, at arbejdsløsheden fortsat ville stige til 8,2 % i 2021, inden den vil falder til 7,8 % i 2022. 28.Som følge af den stigende arbejdsløshed forårsaget af krisen vil det være vanskeligt at finde beskæftigelse igen til tidligere Finnair-arbejdstagere. De finske myndigheder fremfører, at afskedigede arbejdstagere har brug for skræddersyet vejledning og støtte til jobsøgning samt skræddersyet opkvalificering og omskoling for at øge deres chancer for igen at finde beskæftigelse. Tiltænkte støttemodtagere og foreslåede foranstaltninger Tiltænkte støttemodtagere 29.Ud af de 508 støtteberettigede personer anslås antallet af afskedigede arbejdstagere, der forventes at deltage i EGF-foranstaltningerne, til 500. Fordelingen af disse afskedigede arbejdstagere på køn, nationalitet og aldersgruppe er som følger: Kategori Antal tiltænkte støttemodtagere Køn: Mænd: 280 (56,00 %) Kvinder: 220 (44,00 %) Statsborgerskab: EU-borgere: 493 (98,60 %) Ikke-EU-borgere: 7 (1,40 %) Aldersgruppe: 15-24-årige: 19 (3,80 %) 25-29-årige: 28 (5,60 %) 30-54-årige: 312 (62,40 %) 55-64-årige: 141 (28,20 %) over 64 år: 0 (0,00 %)

De foreslåede foranstaltningers støtteberettigelse 30.De individualiserede tilbud, der skal gives til de afskedigede arbejdstagere, omfatter følgende foranstaltninger. –Coaching og andre forberedende foranstaltninger. Disse foranstaltninger omfatter 1) ekspertvurderinger af jobsøgendes faglige kompetencer og behov for tjenesteydelser, 2) kompetencevurdering med henblik på at kortlægge deltagernes kompetencer og jobperspektiver, 3) uddannelse i jobsøgning og information om arbejdsmarkedet og 4) karrierevejledning og individuel intensiv coaching med henblik på at støtte og vejlede deltagerne i deres jobsøgning. –Beskæftigelses- og erhvervstjenester. Med denne foranstaltning gives der erhvervs- og jobsøgningsvejledning, rådgivning, evaluering af arbejdsevnen og mulighed for arbejde på prøve. Der vil også blive afholdt rekrutterings- og informationsarrangementer. –Uddannelse. Her er tale om et skræddersyet program "Further Educated with Companies (F.E.C.)", der er udviklet af de finske myndigheder med det formål at samle jobansøgere og virksomheder, der ønsker at rekruttere. Deltagerne vil også få erhvervsuddannelseskurser, herunder kurser i f.eks. virksomhedsudvikling, lederuddannelse, menneskelige ressourcer, salg og markedsføring, kunstig intelligens, digital sikkerhed, robotteknologi, finansiel forvaltning, projektstyring osv. –Løntilskud. Denne foranstaltning støtter beskæftigelse i et nyt arbejde ved at reducere lønomkostningerne. Løntilskuddet vil være på 30-50 procent af lønomkostningerne og udbetales til arbejdsgiveren. Tilskuddets størrelse og varighed afhænger af arbejdsløshedsperiodens længde. –Støtte til virksomhedsetablering. Formålet med iværksættelsestilskuddet er at fremme skabelsen af forretningsaktiviteter og beskæftigelsen af enkeltpersoner. Tilskuddet til iværksættelse sikrer en indtægt til en ny iværksætter i den tid, der skønnes påkrævet for at iværksætte og etablere en virksomhed på heltidsbasis i maksimalt 12 måneder. –Der kan ydes godtgørelse for rejse, indkvartering og flytning til dækning af udgifter i forbindelse med jobsøgning eller uddannelse. 31.De foreslåede foranstaltninger, som her er beskrevet, udgør aktive arbejdsmarkedsforanstaltninger, der falder ind under de støtteberettigede foranstaltninger, der er fastlagt i EGF-forordningens artikel 7. Disse foranstaltninger erstatter ikke passive socialsikringsforanstaltninger. 32.De finske myndigheder har leveret de ønskede oplysninger om foranstaltninger, der er obligatoriske for den berørte virksomhed i medfør af national lov eller kollektive overenskomster. De har bekræftet, at økonomisk EGF-støtte ikke erstatter sådanne foranstaltninger. Anslået budget 33.De anslåede samlede omkostninger er på 2 920 600 EUR og omfatter udgifterne til de individualiserede tilbud på 2 730 600 EUR samt udgifter til forberedelse, forvaltning, oplysning, offentlig omtale, kontrol- og rapporteringsaktiviteter på 190 000 EUR. 34.Der anmodes om økonomisk EGF-støtte på i alt 1 752 360 EUR (60 % af de samlede omkostninger). Aktioner Forventet antal deltagere Anslåede omkostninger pr. deltager

EUR Samlede anslåede omkostninger EUR Individualiserede tilbud (foranstaltninger i henhold til EGF-forordningens artikel 7, stk. 1, litra a) og c)) Coaching og andre forberedende foranstaltninger 450 1 556 700 000 Beskæftigelses- og erhvervstjenester 500 400 200 000 Uddannelse. 300 4 333 1 300 000 Subtotal (a): Procentdel af pakken af individualiserede tilbud – 2 200 000 (80,57 %) Godtgørelser og incitamenter (foranstaltninger i henhold til EGF-forordningens artikel 7, stk. 1, litra b)) Løntilskud 60 6 000 360 000 Godtgørelser i forbindelse med rejse, ophold og flytning 25 200 5 000 Tilskud til iværksættelse 20 8 280 165 600 Subtotal (b): Procentdel af pakken af individualiserede tilbud – 530 600 (19,43 %) Foranstaltninger i henhold til EGF-forordningens artikel 7, stk. 4 1. Forberedelse – 0 2. Forvaltning – 160 000 3. Oplysning og offentlig omtale – 15 000 4. Kontrol og rapportering – 15 000 Subtotal (c): Procentdel af de samlede omkostninger: – 190 000 (6,51 %) Samlede omkostninger (a + b + c): – 2 920 600 EGF-støtte (60 % af de samlede udgifter) – 1 752 360 35.Omkostningerne til de foranstaltninger, der er identificeret i ovenstående tabel som foranstaltninger i henhold til EGF-forordningens artikel 7, stk. 1, litra b), overstiger ikke 35 % af de samlede omkostninger ved den samordnede pakke af individualiserede tilbud. De finske myndigheder har bekræftet, at disse foranstaltninger er betinget af, at støttemodtagerne deltager aktivt i jobsøgnings- eller uddannelsesaktiviteterne. 36.De finske myndigheder har bekræftet, at investeringsomkostningerne til selvstændig virksomhed, nystartede virksomheder og medarbejderovertagelser ikke overstiger 15 000 EUR pr. støttemodtager. Periode for udgifternes støtteberettigelse 37.De finske myndigheder begyndte den 21. oktober 2020 at yde individualiserede tilbud til de tiltænkte støttemodtagere. Udgifterne til foranstaltningerne vil derfor være berettiget til økonomisk EGF-støtte fra den 21. oktober 2020 til den 30. december 2022. 38.De finske myndigheder påtog sig den administrative udgift, der skal gennemføre EGF, den 21. oktober 2020. Udgifterne til forberedelse, forvaltning, oplysning, offentlig omtale og kontrol- og rapporteringsaktiviteter er derfor berettigede til økonomisk EGF-støtte fra den 21. oktober 2020 til den 30. juni 2023. Komplementaritet med de foranstaltninger, der finansieres af nationale midler eller EU-midler

39.Kilderne til den nationale forfinansiering eller medfinansiering er budgettet for den offentlige arbejdsformidling i den administrative afdeling af ministeriet for økonomi og beskæftigelse. Nogle tjenester vil også blive finansieret af midler fra driftsudgifterne for centrene for økonomisk udvikling, transport og miljø (ELY-centrene) og kontorerne for beskæftigelse og økonomisk udvikling (TE-Kontorerne). 40.De finske myndigheder har bekræftet, at de ovenfor beskrevne foranstaltninger, der modtager økonomisk EGF-støtte, ikke samtidig modtager økonomisk støtte fra andre af Unionens finansielle instrumenter. Fremgangsmåder ved høringen af de tiltænkte støttemodtagere eller disses repræsentanter eller arbejdsmarkedets parter samt lokale og regionale myndigheder 41.De finske myndigheder har tilkendegivet, at den samordnede pakke af individualiserede tilbud er blevet sammensat i samråd med en arbejdsgruppe. Forberedelsesaktiviteterne omfattede møder med repræsentanterne for centrene for økonomisk udvikling, transport og miljø og TE-kontorer for Nyland, Finnair og fagforeningerne, nemlig Ilmailualan Unioni (IAU), Finnairin insinöörit ja ylemmät toimihenkilöt (FINTO), Auto ja Kuljetusalan Työntekijäliitto ry (AKT) og fagforeningen Pro. Forvaltnings- og kontrolordninger 42.Ansøgningen indeholder en beskrivelse af de forvaltnings- og kontrolsystemer, som fastlægger de involverede organers ansvarsområder. De finske myndigheder har meddelt Kommissionen, at den økonomiske støtte vil blive forvaltet af ministeriet for økonomi og beskæftigelse, der fungerer som forvaltnings- og attesteringsmyndighed for EGF og som et bemyndiget organ, der fordeler EGF-midler. Forvaltningsfunktionerne for EGF er blevet overdraget til afdelingen for regioner og vækst, som også fungerer som forvaltningsmyndighed for Den Europæiske Socialfond. Centrene for økonomisk udvikling, transport og miljø (ELY-centrene) er ansvarlige for gennemførelsen af foranstaltninger, der finansieres af EGF. 43.Med hensyn til attesteringsmyndighedens rolle varetages denne af kontoret for menneskelige ressourcer og administration. Hvad angår revision er det ansvarlige organ den uafhængige interne revisionsenhed, der arbejder under den faste sekretær for ministeriet for økonomi og beskæftigelse. Tilsagn afgivet af den pågældende medlemsstat 44.De finske myndigheder har givet alle nødvendige garantier med hensyn til følgende: –Principperne om ligebehandling og ikke-forskelsbehandling overholdes i forbindelse med adgang til de foreslåede foranstaltninger og deres gennemførelse. –Kravene i den nationale lovgivning og i EU-lovgivningen vedrørende kollektiv afskedigelse er blevet overholdt. –Finnair, som har fortsat sine aktiviteter efter afskedigelserne, har opfyldt sine lovmæssige forpligtelser i forbindelse med afskedigelserne og sørget for sine arbejdstagere i overensstemmelse hermed. –De foreslåede foranstaltninger modtager ikke økonomisk støtte fra andre EU-fonde eller fra finansielle instrumenter, og dobbelt finansiering vil blive forhindret. –De foreslåede foranstaltninger supplerer de foranstaltninger, der finansieres af strukturfondene. –Den økonomiske EGF-støtte overholder de proceduremæssige og materielle EU-bestemmelser om statsstøtte. VIRKNINGER FOR BUDGETTET Budgetforslag 45.EGF må ikke overstige et maksimalt årligt beløb på 186 mio. EUR (i 2018-priser), jf. artikel 8, stk. 1, i Rådets forordning (EU, Euratom) 2020/2093 af 17. december 2020 om fastlæggelse af den flerårige finansielle ramme for årene 2021-2027. 46.Efter at have gennemgået ansøgningen for så vidt angår de betingelser, der er fastsat i EGF-forordningens artikel 13, stk. 1, og under hensyntagen til antallet af tiltænkte støttemodtagere, de foreslåede foranstaltninger og de forventede omkostninger, foreslår Kommissionen at mobilisere EGF til et beløb på 1 752 360 EUR, hvilket svarer til 60 % af de samlede omkostninger ved de foreslåede foranstaltninger, for at kunne yde økonomisk støtte til ansøgningen. 47.Den foreslåede afgørelse om at mobilisere EGF vil blive truffet i fællesskab af Europa-Parlamentet og Rådet, jf. punkt 9 i den interinstitutionelle aftale af 16. december 2020 mellem Europa-Parlamentet, Rådet for Den Europæiske Union og Europa-Kommissionen om budgetdisciplin, om samarbejde på budgetområdet og om forsvarlig økonomisk forvaltning samt om nye egne indtægter, herunder en køreplan hen imod indførelse af nye egne indtægter.

Tilhørende retsakter 48.Samtidig med at Kommissionen forelægger dette forslag til en afgørelse om at mobilisere EGF, forelægger den et forslag for Europa-Parlamentet og Rådet om overførsel til den relevante budgetpost af et beløb på 1 752 360 EUR. 49.Samtidig med at Kommissionen vedtager dette forslag til afgørelse om at mobilisere EGF, vedtager den ved en gennemførelsesretsakt en afgørelse om økonomisk støtte, der træder i kraft den dag, hvor Europa-Parlamentet og Rådet vedtager den foreslåede afgørelse om at mobilisere EGF. 2021/0116 (BUD) Forslag til EUROPA-PARLAMENTETS OG RÅDETS AFGØRELSE om mobilisering af Den Europæiske Fond for Tilpasning til Globaliseringen på baggrund af en

ansøgning fra Finland – EGF/2020/007 FI/Finnair EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) nr. 1309/2013 af 17. december 2013 om Den Europæiske Fond for Tilpasning til Globaliseringen (2014-2020) og ophævelse af forordning (EF) nr. 1927/2006, særlig artikel 15, stk. 4, Under henvisning til den interinstitutionelle aftale af 16. december 2020 mellem Europa-Parlamentet, Rådet for Den Europæiske Union og Europa-Kommissionen om budgetdisciplin, om samarbejde på budgetområdet og om forsvarlig økonomisk forvaltning samt om nye egne indtægter, herunder en køreplan hen imod indførelse af nye egne indtægter, særlig punkt 9, under henvisning til forslag fra Europa-Kommissionen, og ud fra følgende betragtninger: (1)Den Europæiske Fond for Tilpasning til Globaliseringen (EGF) har til formål at yde støtte til arbejdstagere, der er blevet afskediget, og selvstændige erhvervsdrivende, hvis aktivitet er ophørt på grund af gennemgribende strukturelle ændringer i verdenshandelsmønstrene, der kan tilskrives globaliseringen, som følge af en fortsættelse af den globale finansielle og økonomiske krise eller som følge af nye globale finansielle og økonomiske kriser, og hjælpe disse med at vende tilbage til arbejdsmarkedet. (2)EGF må ikke overstige et maksimalt årligt beløb på 186 mio. EUR (i 2018-priser), jf. artikel 8, stk. 1, i Rådets forordning (EU, Euratom) 2020/2093. (3)Den 30. december 2020 indgav de finske myndigheder en ansøgning om at mobilisere EGF i forbindelse med afskedigelser hos Finnair Oyj og hos én underleverandør i Finland. Den blev suppleret med yderligere oplysninger i henhold til artikel 8, stk. 3, i forordning (EU) nr. 1309/2013. Ansøgningen opfylder kravene til fastlæggelse af størrelsen på et økonomisk støttebeløb fra EGF, jf. artikel 13 i forordning (EU) nr. 1309/2013. (4)Som følge af de finske myndigheders ansøgning bør EGF derfor mobiliseres til at yde en økonomisk støtte på 1 752 360 EUR. (5)For at minimere den tid, som det tager at mobilisere EGF-midlerne, bør denne afgørelse anvendes fra vedtagelsesdatoen — VEDTAGET DENNE AFGØRELSE: Artikel 1